
1. Įvadas į MIG/MAG suvirinimą
Lankiniame suvirinime lydžiuoju elektrodu apsauginėse dujose elektros lankas dega tarp lydaus elektrodo (vielos) ir gaminio (žr. 1 pav.). Viela į suvirinimo zoną tiekiama pastoviu greičiu. Dažniausiai naudojama 0,6-1,6 mm. skersmens viela. Didesnio skersmens vielos naudojamos rečiau, nes neleidžia pasiekti didesnio prilydyto metalo kiekio per laiko vienetą. Suvirinimui naudoja nuolatinė atvirkščio poliškumo srovė. Į suvirinimo zoną tiekiamos apsauginės dujos išstumia orą ir apsaugo siūlės ir terminio poveikio zonos metalą nuo žalingo atmosferos poveikio. Virinant spalvotuosius metalus naudojamos inertinės dujos (Ar, He) ir jų mišiniai, o plienus – aktyvios dujos CO₂ ir inertinių ir aktyvių dujų mišiniai (Ar + CO₂, Ar + O₂ ir kt.).
)
 (
Pagrindiniai MIG, MAG suvirinimo parametrai yra:
• suvirinimo srovė;
• lanko įtampa;
• apsauginių dujų sudėtis ir debitas;
• tiekiamos vielos skersmuo ir greitis;
• elektrodo posvyrio kampas (2 -3 pav.);
• elektrodo iškyšos dydis;
• degiklio judėjimo greitis.
)
 (
1 pav. Suvirinimas lydžiu elektrodu apsauginių dujų aplinkoje
)
 (
Priklausomai nuo naudojamų apsauginių dujų, srovės dydžio, vielos skersmens ir lanko įtampos
galima stebėti skirtingą skysto metalo pernešimą nuo vielos link skysto metalo vonelės.
)
 (
2 pav.Degiklio padėties įtaka siūlės formai
)
 (
3 pav. Degiklio padėties įtaka siūlės formai suvirinant vamzdį (degiklis standžiai įtvirtintas, sukasi
vamzdis) formai
)
 (
Priklausomai nuo naudojamų apsauginių dujų, srovės dydžio, vielos skersmens ir lanko įtampos
galima stebėti skirtingą skysto metalo pernešimą nuo vielos link skysto metalo vonelės .
)


 (
Metalo ištaškymo nuostoliai priklauso nuo suvirinimo režimo, elektrodinės vielos skersmens ir maitinimo šaltinio charakteristikos. Didinant lanko įtampą, metalo ištaškoma daugiau. Esant mažoms srovėms (dₑₗ ≃ 1,2 ÷ 1,4 mm, Iₛ = 100 ÷ 200 A), metalas pernešamas trumpų jungimų metu. Metalo nuostoliai priklauso nuo trumpo jungimo srovės dydžio ir jos augimo greičio. Vidutinių srovių diapazone (dₑₗ = 1,2 ÷ 1,4 mm, Iₛ = 200 ÷ 300 A) gauname didžiausią ištaškymą, nes išmetami stambūs lašai. Didelių srovių diapazone (dₑₗ = 1,2 ÷ 1,4 mm, Iₛ = 350 ÷ 450 A) vyksta smulkialašis srovinis elektrodinio metalo pernešimas. Ištaškymas šiuo atveju nedidelis. Tai smulkūs purslai, susidarantys perdegant kakleliui tarp lašo ir elektrodo bei dėl vonios virimo.
)
 (
Paskutiniu metu šio būdo panaudojimas gerokai sumažėjo ir dabartiniu metu dėl savo technologinių ir ekonominių pranašumų labai paplito MIG/MAG suvirinimo būdai. Prie technologinių savybių galima priskirti proceso sąlyginį paprastumą, galimybę taikyti mechanizuotą procesą suvirinant įvairiose erdvinėse padėtyse, didelį proceso našumą. Suvirinant šiuo būdu užtikrinama aukšta suvirintų jungčių kokybė, siūlės metalo švarumas. Šis būdas nereikalauja aukštos suvirintojų kvalifikacijos. Metodas MIG/MAG sėkmingai naudojamas tiek mechanizuotuose, tiek automatizuotuose bei robotizuotuose procesuose. Suvirinimas automatiniu būdu, kuomet automatizuotas elektrodo perstūmimas išilgai siūlės, elektrodo ir pridėtinio metalo tiekimas į suvirinimo zoną, racionalus atliekant tiesialinijines, žiedines ir apskritimines siūles. Dažniausiai sakant „MIG/MAG“ turimas omenyje suvirinimas pusautomačiu. Tai toks suvirinimas, kuomet elektrodas (viela) perstumiamas išilgai siūlės ranka, o vielos tiekimas į suvirinimo vonelę atliekamas automatiniu būdu. Suvirinimo viela tiekiama lanksčia žarna iš tiekimo mechanizmo į laikiklio kontaktinį antgalį. Tam, kad žarnos būtų pakankamai lanksčios suvirinant pusautomačiu dažniausiai naudojamos 0,8-2,0 mm skersmens plonos vielos ir didelis srovės tankis. Tai
)
 (
užtikrina didelį proceso našumą dėl gilesnio įvirinimo. Parametrų pastovumas palaikomas automatiškai,
naudojant lanko savireguliacijos sistemą. Suvirinimas pusautomačiu leidžia padidinti darbo našumą ir
palengvinti suvirintojo darbą.
)
 (
Pusiau automatinis MIG/MAG suvirinimas reikalauja mažesnių darbo ir medžiagų sąnaudų, tačiau
keliami aukštesni reikalavimai pirminiam metalo paruošimui- virinimo nuožulų nuėmimui.
Suvirinimo pusiau automatiniu būdu, apsauginių dujų aplinkoje, privalumai yra šie:
• Gerai apsaugoma suvirinimo zona nuo oro, deguonies ir azoto;
• Suviritos siūlės pasižymi geromis mechaninėmis savybėmis;
• Galima suvirinti įvairaus storio metalus (1÷50 mm ir daugiau);
• Nebereikia naudoti fliusų, o po to valyti nuo siūlės šlaką;
• Didelis suvirinimo našumas (iki 20 m/val);
• Galima stebėti kaip formuojasi siūlė;
• Maža terminio poveikio zona.
)
 (
Šiuolaikiniai pusiau automatinis arba visiškai automatizuoto suvirinimo įrenginiai yra ypač našūs,
jie dirbi minimaliomis sąnaudomis. Gaminamam elementui parinkti galima naudoti automatizuotą
suvirinimą arba pusiau automatinį, Šie būdai parinkami todėl, kad jie žymiai našesni, lyginant su
suvirinimu glaistytaisiais elektrodais: nereikia džiovinti ir keisti elektrodo, didesnis suvirinimo greitis,
virinant rankiniu – lankiniu būdu suvirintojų kvalifikacija turi būti pakankamai aukšta, kad gauti gerą
suvirintą sujungimą.
)


 (
2. Įranga
 
Pusautomatinio ir automatizuotą suvirinimo įrenginį sudaro (5 pav.) vielos tiekimo mechanizmas, valdymo spinta su paleidimo ir reguliavimo aparatūra, degiklis ir automatis judėjimo įtaisas. Vielos tiekimo mechanizmai būna stumiamojo, traukiamojo ir stumiamojo – traukiamojo tipo. Pusautomačiai būna bendro naudojimo ir specialieji, stacionariniai, nešiojamieji arba vežiojamieji. Pagal elektrodinės vielos skerspjūvį – mažo (0,5 – 1,4 mm) ir didelio (didesnio kaip 1,6 mm) skerspjūvio.
 
Stacionariniai pusautomačiai turi įvairius vielos tiekimo mechanizmus ir valdymo pultą. Jais suvirinami maži mazgai.
 
Nešiojamųjų pusautomačių vielos tiekimo mechanizmai yra lengvi, kasetės su vielomis mažos, viskas sudėta į portatyvinę dėžutę.
 
Vežiojamieji arba nešiojamieji pusautomačiai būna su lengvu vielos tiekimo mechanizmu, lengvai atskiriamu nuo kitų mazgų arba pastatomi ant vežimėlio ir sumontuoti ant ratinės platformos kartu su maitinimo šaltiniu ir dujų balionu.
 
MAG būdu galima virinti įvairiose erdvinėse padėtyse, taip pat kai tarpelio tarp gaminio briaunų svyravimai yra dideli.
)
 (
5 pav. MIG/MAG suvirinimo įranga
)
 (
6 pav. Vielos tiekimo mechanizmas su stumiančiais ir traukiančiais velenėliais
)
 (
7pav. Vielos tiekimo mechanizmas su dviem velenėliais. 1 – ritė; 2 – kreipiančioji; 3 – varantysis velenėlis; 4 – prispaudžiantysis velenėlis; 5 – kreipiančioji.
)


 (
8 pav. Skirtingi ritinėlių tipai. 1 – V formos; 2 – U formos
)
 (
9 pav. Vielos tiekimo mechanizmas su keturiais ritinėliais: 1 – kreipančioji; 2 – varantysis ritinėlis; 3 – prispaudžiantysis velenėlis; 4 – kreipančioji tarp ritinėlių; 5 – kreipančioji
)
 (
10 pav. Vielos klupdymas, atitraukus kreipiančiąją nuo rytinėlių
)
 (
11 pav. Šarvo ir munštuko pajungimo įtaka vielos tiekimui
)
 (
Automatizuoto MAG suvirinimo įranga plačiai naudojama sijoms virinti. Virinant automatizuotu
būdu neveikia taip vadinamas „žmogiškasis veiksnys“. Tai reiškia, kad suvirinamus šias siūles, jei visa
parengta technologija yra tiksli, suvirinimo kokybė bus atlikta ypač kokybiškai.
Automatizuotos suvirinimo įrangos ESAB RailTrac FR1000 ir ESABMig 505 pateiktos 4-5 pav.
)
 (
13 pav. Suvirinimo automatizavimo įrenginys ESAB RailTrac FR 1000
)


 (
ESAB RailTrac FR 1000 – suvirinimo automatizavimo įranga su įvairiais priedais, siekiant
pritaikyti įvairiems suvirinimo atvejams. Dauguma mechaninių įrenginio dalių pagamintos iš aliuminio ir
nerūdijančio plieno, siekiant kuo labiau sumažinti žalingų aplinkų poveikį. Naudojant RailTrac įranga
siūlės virinamos horizontaliai ir vertikaliai aukštyn, taip pat ja galima atlikti gaminio sukabinimus.
)
 (
14 pav. Suvirinimo automatizavimo įrenginio ESAB RailTrac FR 1000 priedas skirtas virinti
horizontaliai nuo0 iki80kampu. oo
)
 (
Įrenginys komplektuojamas kartu su ESABMig 505 profesionaliu suvirinimo įrenginiu. ESAB
RailTrac FR 1000 įrenginys turi nuotolinio valdymo pultą, kuris gali išsaugoti duomenis penkiems
skirtingiems suvirinimo režimams. Pulte taip pat reguliuojama:
)
 (
• Suvirinimo pradžia ir suvirinimo pabaiga (pradėti/sustoti).
• Suvirinimo režimas.
• Suvirinimo kryptis (į priekį/atgal).
• Suvirinimo greitis.
• Vielos tiekimo greitis.
• Suvirinimo įtampa.
)
 (
Suvirinimo vežimėlis važiuoja specialiais aliumininiais bėgiais kurie gali būti
sumontuoti tokiomis pozicijomis, kokios reikalingos gaminiui suvirinti. Bėgiai suvirinimo stende
gali būti pritvirtinami varžtais, magnetais arba vakuuminiu būdu.
)
 (
3. Suvirinimo medžiagos
 
Suvirinant MIG/MAG būdais galima naudoti pilnavidurę elektrodinę vielą arba miltelinę. Miltelinė viela – tai nepertraukiamas elektrodas, susidedantis iš metalinio apvalkalo ir miltelinio užpildo (šerdies). Miltelinį užpildą sudaro ferolydiniai, metaliniai milteliai ir medžiagos, kurios suvirinimo metu sudaro dujas ir šlakus.
)
 (
15 pav. Miltelinės vielos konstrukcijos: a - c) paprastos vamzdinės; d) su vienu apvalkalo užlenkimu; e)
su dviem užlenkimais; f) dvisluoksnė.
)
 (
Paskutiniu metu miltelinių vielų panaudojimas labai paplito. Šių vielų pagrindiniai privalumai –
tai aukšta suvirinimo kokybė ir labai didelis našumas. Tačiau palyginus su paprasta pilnavidure viela,
miltelinė yra gerokai brangesnė. Todėl parenkant miltelinę vielą, reikia įvertinti darbo našumo ir
savikainos padidėjimų santykį. Dažniausiai miltelinė vielą pastebimai didina darbo našumą, kai
atliekamos ilgos nepertraukiamos siūlės. Suvirinant trumpas siūles bendra miltelinių vielų panaudojimo
įtaka gaminio savikainos sumažėjimui būtų ne tokia pastebima.
 
MIG/MAG suvirinime naudojamos apsaugai dujas galima suskirstyti į tris grupes: aktyviosios,
inertinės ir jų mišiniai.
 
Elektrodinės vielos paskirtis – suvirinimo srovės nuvedimas į suvirinimo zoną ir siūlės
formavimas. Todėl MIG/MAG būdams naudojamai vielai keliami tam tikri reikalavimai:
metalurginiai (vielos metalo dezoksidavimo laipsnis ir kt.), elektriniai (turi būti pralaidi elektrai,
kad srovė galėtų lengvai tekėti į kontaktinius antgalius ir užtikrinti gerą lanko stabilumą), mechaniniai
(viela turi būti lengvai tiekiama per tiekimo ratukus ir šarvą į kontakto antgalius).
 
Tam, kad užtikrinti paskutinius du reikalavimus, gamintojai padengia elektrodinę vielą variu.
Kalbant apie siūlės formavimą, reikia paminėti, kad svarbu užtikrinti ne tik siūlės geometriją, bet ir
aukštas eksploatacines savybes esant minimaliam polinkiui defektų atsiradimui. Suvirinant mažaanglius
plienus elektrodinė viela dažniausiai parenkama pagal mechanines savybes, t.y. taip, kad mechaninės
siūlės metalo savybės (takumo riba, stiprumo riba, smūginis tąsumas) būtų ne mažesnės negu pagrindinio
metalo. Prilydyto metalo cheminė sudėtis turi būti artima pagrindinio metalo cheminei sudėčiai.
 
Lietuvoje elektrodinę vielą reglamentuoja standartas LST EN 440. Šis standartas klasifikuoja
vielą pagal cheminę sudėtį ir prilydytą metalą pagal siūlės metalo mechanines savybes, gautas vartojant
būdingų grupių apsaugines dujas. Prilydyto metalo klasifikavimo žymuo skirstomas į penkias dalis.
 
Pirmas simbolis identifikuoja procesą, šiuo atveju tai raidė G, kuri nurodo elektrodinę vielą.
Antras simbolis – nurodo siūlės metalo stiprumą ir santykinį pailgėjimą.
Trečias – siūlės metalo smūginį tąsumą.
Ketvirtas simbolis nurodo apsaugines dujas.
Penkta žymėjimo dalis nurodo vielos cheminę sudėtį.
 
Mažaanglių plienų suvirinimui dažniausiai naudojamos vielos, kurių cheminės sudėties simbolis
pagal šią klasifikaciją yra G3Si1.
)


 (
4. MIG/MAG suvirinimo režimai
 
MIG/MAG suvirinimo būdo režimus sudaro tokie parametrai, kaip suvirinimo srovė J (A), lanko įtampa U (V), suvirinimo greitis V suv (cm/min), suvirinimo vielos skersmuo (mm) ir tiekimo greitis bei pučiamų apsauginių dujų kiekis.
 
Kiekvienas režimo parametras turi tam tikrą poveikį suvirinimo procesui. Priklausomai nuo suvirinimo režimų ir kai kurių technologinių veiksnių gali keistis įvirinimo gylis, siūlės plotis, rumbelės aukštis ir pagrindinio metalo dalyvavimas suvirinimo siūlės formavime. O šitie virintinės siūlės parametrai savo ruožtu lemia suvirintos jungties kokybę, patikimumą.
 
Suvirinimo srovės poveikis pasireiškia tuo, kad didėjant srovei, padidėja lanko stulpo slėgis į skysto metalo paviršių. Lankas gyliau pasineria į pagrindinį metalą, padidėja elektrodo metalo išlydymas per laiko vienetą. Viso to rezultatas – padidėja rumbelės aukštis, įvirinimo gylis ir pagrindinio metalo dalis siūlės metale, tuo tarpu siūlės plotis nesikeičia.
 
Lanko įtampos įtaka priklauso nuo lanko ilgio ir lanko stulpo dujų sudėties. Kuo ilgesnis lankas, tuo didesnė įtampa. Didėjant įtampai, gerokai padidėja siūlės plotis bei sumažėja rumbelės aukštis, tuo tarpu įvirinimo gylis praktiškai nesikeičia. Didėjant suvirinimo metalo storiui reikia didinti tiek suvirinimo srovę, tiek ir įtampą.
 
Suvirinimo greičio didinimas sukelia lanko stulpo nukrypimą į priešingą suvirinimui pusę. Dėl ko iš suvirinimo vonelės išspaudžiama daugiau skysto metalo. Ir nors mažėja įvedamos energijos kiekis, įvirinimo gylis didėja. Tačiau visa tai sukelia siūlės skerspjūvio ploto ir siūlės pločio sumažėjimą, rumbelės aukščio padidėjimą ir pagrindinio metalo dalies siūlės metale padidėjimą. Dar daugiau didinant suvirinimo greitį, skystas metalas iš vonelės išspaudžiamas dar intensyviau, o įvirinimo gylis vis didėja. Jei padidinti suvirinimo greitį dar, tai išilginės energijos sumažėjimas tampa lemiamas ir siūlės plotis, skersplotis bei įvirinimo gylis pradeda mažėti. Toliau didinant suvirinimo greitį išilginė energija ir detalių briaunų įkaitinimo plotas sumažėja tiek, kad susidaro nesulydymai.
 
Ypatingą dėmesį reikia skirti apsauginių dujų tiekimo kiekio ir srovės poliškumo įtakai suvirinimo kokybei.
 
Pučiamų apsauginių dujų kiekis turi didelę įtaką suvirintos jungties kokybei.
 
Reikalingas kiekis priklauso nuo suvirinimo režimų bei nuo suvirinimo gaminio formos ir matmenų. Didėjant pučiamų dujų kiekui sumažėja išlydymo ir prilydymo koeficientai, kadangi dujos intensyviai aušina lanko stulpą. Tuo tarpu per mažas pučiamų dujų kiekis neužtikrina tinkamos vonios metalo apsaugos. Vadinas, pučiamų dujų kiekis turi būti minimalus, bet pakankamas, kad užtikrintų išlydyto metalo apsaugą nuo atmosferos poveikio. Mažiausia dujų išnaudojama virinant tëjinius ir kampinius sujungimus žemutinėje padėtyje, virinant sandūrinius sujungimus – vidutinis dujų sunaudojimas, didžiausias dujų sunaudojimas virinant kampines jungtis. Dujų sunaudojimas priklauso ir nuo suvirinimo greičio: didinant suvirinimo greitį reikia padidinti ir pučiamų dujų kiekį, kitaip dujinė išlydyto metalo apsauga bus nepakankama.
 
Lanko stabilumas ir jo technologinės savybės labai priklauso nuo srovės poliškumo ir yra geresni virinant nuolatine atvirkščio poliariškumo srove. Virinant tiesioginio poliariškumo srove, vielos išlydymas padidėja 25...30%, tačiau šio privalumo negalima panaudoti, nes siūlės plotis mažas ir didelis rumbelės aukštis, be to, labai sumažėja lanko stabilumas ir padidėja metalo ištaškymas, net esant nedidelėms srovėms. Suvirinimas kintamaja srove neįmanomas, kadangi labai nestabilus lankas.
 
Virinant lydžiuoju elektrodu siūlė formuojama iš išlydyto pagrindinio metalo ir išlydyto elektrodinio metalo. Todėl siūlės forma ir matmenys priklauso ne tik nuo suvirinimo greičio, suvirinimo padėties ir kt., bet ir nuo elektrodinio metalo pernešimo iš elektrodo į skysto metalo vonelę pobūdžio. Elektrodinio metalo pernešimo pobūdį lemia elektrodo medžiaga, apsauginių dujų sudėtis, suvirinimo srovės tankis ir kai kurie kiti veiksniai. Suvirinant metalus apsauginių dujų aplinkoje išlydyto metalo lašo atskirimo nuo elektrodo procesą valdo elektros reiškinys vadinamas Pinč efektas (kai elektros srovės kanalas, veikiamas savo, pačios srovės, sukurto magnetinio lauko, sumažina savo skerspjūvio plotą).
)
 (
Yra skiriami keli elektrodinio metalo pernešimo į vonelę būdai: trys tradiciniai (pernešimas trumpais jungimais, lašelinis ir srovinis) bei kiti būdai, kurie atsirado dėl vis labiau tobulėjančių suvirinimo šaltinių technologijų (pulsuojantis srovinis, pernešimas paviršiniais įtempiais ir pan.).
)
 (
**Pernešimas trumpais jungimais** būdingas suvirinant elektronine viela, kurios skersmuo nuo
0,5 iki 1,6 mm, esant trumpam lankui ir įtampai 15...22 V. Po eilinio trumpojo jungimo (17 pav., a, 1-2
pozicijos) paviršinių įtempių jėgos sutraukia išlydytą metalą į lašą. Tuomet lanko ilgis ir įtampa tampa
didžiausi. Visose proceso stadijose elektrodinės vielos tiekimo greitis yra vienodas, o jos išlydymo greitis
kinta ir 3-ame bei 4-ame perioduose išlydymo greitis tampa mažesnis negu tiekimo greitis. Dėl to,
elektrodo galas priartėja prie suvirinimo vonelės (lanko ilgis ir įtampa sumažėja) iki trumpojo jungimo
(17 pav., a, 5). Trumpojo jungimo metu labai išauga suvirinimo srovė, dėl ko padidėja elektromagnetinių
jėgų suspaudimo poveikis. Dėl šio poveikio yra nutraukiamas skysto metalo kakliukas tarp elektrodo ir
gaminio. Trumpojo jungimo metu skysto metalo lašas pereina į suvirinimo vonelę. Toliau šis procesas
kartojasi. Trumpųjų jungimų dažnis gali keistis intervale nuo 90 iki 450 kartų per sekundę. Kiekvienam
)
 (
Pagrindiniai elektrodinio
metalo pernešimo į vonelę
būdai:
a) trumpais jungimais;
b) lašelinis;
c) srovinis.
)
 (
17 pav. Pagrindiniai elektrodinio metalo pernešimo būdai
)
 (
16 pav. Pinč efektas trumpojo jungimo metu
)


 (
elektrodinės vielos skersmeniui priklausomai nuo medžiagos, apsauginių dujų ir kt. yra savo srovių
diapazonas, kuriame suvirinimas vyksta trumpais jungimais. Esant optimaliems suvirinimo režimams
galima suvirinti įvairiose erdvinėse padėtyse, o elektrodinio metalo nuostoliai dėl ištaškymo neviršija 7%.
Didejant suvirinimo srovės tankiui ir lanko ilgiui (įtampai) keičiasi elektrodinio metalo
pernešimo pobūdis: suvirinimas trumpu lanku su trumpais jungimais pereina į procesą su retais trumpais
jungimais arba be jų. Elektrodinis metalas pernešamas į vonelę nereguliariai, atskirais dideliais įvairių
matmenų lašais, kurie gerai matomi. Virinant tokiu režimu pablogėja technologinės lanko savybės,
apsunkinaamas suvirinimas lubinėje padėtyje, o elektrodinio metalo nuostoliai dėl ištaškymo padidėja iki
15%.
Tam, kad pagerinti lanko technologines savybes, naudoja periodinius lanko momentinės
energijos pasikeitimus – impulsus. Šilumos, išskiriamos pagrindinio lanko, nepakanka, kad viela lydytųsi
tokiu pat greičiu, kaip ir vielos tiekimo greitis. Dėl ko lanko ilgis sumažėja. Veikiama energijos impulso
viela išsilydo greičiau, ir ant vielos galo susiformuoja lašas. Staigus elektrodinaminių jėgų padidėjimas
susiaurina lašo kakliuką ir numeta lašą link suvirinimo vonelės bet kokioje erdvinėje padėtyje. Galima
naudoti pavienius impulsus arba impulsų su vienodais ar skirtingais parametrais grupę. Paskutiniu atveju
pirmas ar pirmi impulsai pagreitina elektrodo lydymąsi, o kiti numeta lašą į vonelę. Procesos stabilumas
priklauso nuo pagrindinių parametrų: impulsų ir pauzių dydžio ir trukmės. Atitinkamai parinkus
pagrindinio lanko ir impulso srovę galima padidinti vielos lydymosi greitį, pakeisti siūlės formą ir
matmenis, sumažinti apatinę suvirinimo srovės ribą užtikrinančią stabilų lanko degimą. Be to, naudojant
impulsinio suvirinimo technologijas, susidaro suvirinimo vonelės elektromechaninė vibracija. Dėl
vibracijos yra intensyviai pašalinami dujų burbuliukai ir gaunamos didelio tankio suvirinimo siūlės.
)
 (
18 pav. Srovės ir lanko įtampos kitimas suvirinant impulsiniu-lankiniu būdu:
$\Pi \Pi I, U$ - pagrindinio lanko srovė ir įtampa; $H H I, U$ - srovė ir įtampa impulso metu; $\Pi H t, t$ - pauzės ir
impulso trukmė
)
 (
Esant gana dideliam nuolatinės atvirkščio poliškumo srovės tankiui (su impulsais ar be jų) elektrodinis metalas pernešamas labai smulkiais lašais. Toks pernešimas vadinamas „srovinis“. Elektrodinio metalo pernešimas iš lašelinio į srovinį pereina, kai srovė padidėja iki „kritinės“ reikšmės. Kritinė reikšmė skirtinga skirtingiems vielos skersmenims. Perėjus į srovinį, elektrodinio metalo pernešimas suintensyvėja. Po lanku sumažėja skysto metalo sluoksnis ir atsiranda lokalus įdubimas. Padidėja šilumos nuvedimas į pagrindinį metalą, siūlė įgauną specifinę formą su padidintu įvirinimo gyliu įvirinimo ašės kryptimi. Esant sroviniam elektrodinio metalo pernešimui lankas labai stabilus: srovės ir įtampos svyravimų nėra. Galima suvirinti visose erdvinėse padėtyse.
Tai gi, keičiantis suvirinimo režimais, iš esmės keičiasi suvirinimo procesas.
Technologo tikslas – taip parinkti suvirinimo režimo parametrus, kad būtų užtikrinta reikiama jungčių kokybė, maksimalus proceso našumas ir minimali jo kaina. Kiekvienam suvirinimo būdui, medžiagos markei, siūlės tipui egzistuoja toks optimalus režimas ir jis gali keistis siaurose ribose. Optimalūs režimai nustatomi bandymų būdu arba naudojant teorinius skaičiavimus.
Kadangi suvirinimo įrangos gamintojai taip pat atlieka bandymus ir nustato tokius režimus, racionalu pasinaudoti jų pateikiamomis rekomendacijomis.
)
 (
Žemiau pateikiami sudaryti suvirinimo parametrų grafikai, kuriuose parodoma vielos tiekimo greičiai ir srovės bei vielos tiekimo greičiai ir prilydymo normos priklausomai nuo naudojamos vielos skersmens.
)
 (
19 pav. Vielos tiekimo greitis ir prilydymo norma virinant mažaanglio plieno viela apsauginių dujų
aplinkoje
)
 (
1 lentelė. Režimų priklausomybė nuo vielos skersmens virinant mažaangli plieną
)


 (
Sinergetinis impulsinis MIG/MAG suvirinimas
Naudojant šiuolaikinius suvirinimo aparatus taip pat tikslingą pasirinkti sinergetinį impulsinį MIG/MAG suvirinimą. Sinergetinio suvirinimo funkcija yra patogi tuo, kad, valdymo įtaise yra jau įrašytos standartinės suvirinimo režimų programos, optimizuotos labiausia paplitusioms elektrodinės vielos medžiagoms. Šio proceso metu realizuojamas valdomas ir be ištaškymų išlydyto elektrodinio metalo pernešimas į vonelę. Sinergetinių programų panaudojimas dar labiau palengvina suvirintojų darbą. Suvirinant tereikia įvesti pradinius duomenis:
- vielos medžiagą, tiksliau pasirinkti medžiagos grupę (pvz. mažaangliai plienai, aliuminio lydiniai, gausiai legiruoti plienai ir kt.),
- apsaugines dujas (Ar, Ar + 20%CO2 , He, CO₂ ir kt.),
- elektrodinės vielos skersmenį, mm (0,6; 0,8; 1,0; 1,2; 1,6 ir kt.).
Suvirinimo galingumas valdomas viena rankenėle nuo minimalios iki maksimalios reikšmės, tuo tarpu lankas išlieka stabilus.
)
 (
Impulsinis MIG/MIG suvirinimas
)
 (
Impulsiniame MIG/MAG suvirinime procesas pilnai valdomas ir be metalo ištaškymo.
Tokiu būdu užtikrinamas stabilus lanko degimas. Be to galima padidinti lanko ilgį su sroviniu
metalo pernešimu atliekant nerūdijančių plienu suvirinimą mažesne srove. Šiuo būdu galima suvirinti
plonus gaminius ir pasiekti gerą siūlės formavimą visose erdvinėse padėtyse.
Impulsinis elektroninio metalo lašų pernešimas virinant MIG/MAG būdu pasiekiamas uždedant
ant nuolatinės suvirinimo srovės dedamosios trumpus srovės impulsus, kurių amplitudė didesnė už
pirmosios kritinės srovės stiprumą ( kai procesas iš metalo pernešimo su trumpais jungimais pereina į
smulkialašelinį be trumpų jungimų).
)
 (
Ib- bazinės suvirinimo srovės stiprumas;
II- impulso srovės amplitudinė reikšmė;
tb- laiko trukmė tarp impulsų;
tj- impulso trukmė
)
 (
Laikas tb turi būti trumpesnis už laiką tarp lašų virinant be impulsų. Laikas tj paprastai būna apie
1 ms. Impulsų dažnis būna nuo 50- 200 Hz. Procesas vyksta be trumpų jungimų.
Išlydyto elektrodinio metalo lašas atitrūksta impulsui baigiantis ir juda elektrodinės vielos ašies
kryptimi nepriklausomai nuo suvirinimo padėties. Mažinant bazinės suvirinimo srovės stiprumą šis būdas
leidžia, virinant be trumpų jungimų, žymiai sumažinti tiesinę energiją.
Impulsų dažnis parenkamas priklausomai nuo vielos padavimo greičio ir skersmens.
Pavyzdžiui, vielos padavimo greitis 6 m/min (100 mm/s) ir skersmuo 1 mm, tai rekomenduojamas
100 Hz impulsų dažnis. Impulsinio suvirinimo technologija dar vadinama „sinergetiniu impulsiniu
lankiniu suvirinimu". Sinergetiniu reguliavimu vadinamas būdas, kai suderinami visi reguliuojami
dydžiai. Taip užtikrinamas suvirinimo proceso stabilumas. Sinergetinio reguliavimo principas buvo
realizuotas, kai atsirado galimybės suderinti: impulsų dažnį, bazinės srovės stiprumą, impulsų amplitudę ir
trukmę, lanko įtampos stabilumą, elektrodinės vielos padavimo greitį. Visi duomenys įvedami į įrenginio
programą
)
 (
Pagrindiniai duomenys įvedami prieš suvirinimą yra šie:
- elektrodinės vielos skersmuo;
- elektrodinės vielos medžiaga;
- detalių medžiaga;
- apsauginės dujos;
- detalių storis;
- suvirinimo padėtis.
)
 (
Visi proceso parametrai nusistato automatiškai.
Suvirinimo režimo paderinimui virinimo metu dažnai ant degiklio montuojamas reguliatorius,
kuris reguliuoja elektrodinės vielos padavimo greitį. Pakeitus elektrodinės vielos padavimo greitį
automatiškai sureguliuojama lanko įtampa ir impulsų dažnis. Taip užtikrinamas stabilus procesas.
)
 (
20 pav. Suvirinimo srovės ir vielos tiekimo greičiai suvirinant mažaanglio plieno viela
)


 (

